АҞӘА, хәажәкыра 26 - Sputnik. Аԥсны ахада иусқәа назыгӡо Валери Бганба инапы аҵаиҩит аррамаҵурахьы анаԥхьарази аррамаҵураҟынтәи ԥхьатәара рышьҭрази аҿҳәарақәа рнахареи азы аусԥҟа, абри атәы аанацҳауеит ахада иофициалтә саит.
Аусԥҟаҿы иазгәаҭоуп акоронавирустә ҿкы аламҵәаразы имҩаԥгатәу анаҩстәи адҵақәа:
- Аррамаҵурахьы анаԥхьара аҿҳәара ыиагазааит мшаԥы 1, 2020 шықәса аҟынтәи лаҵара 1, 2020 шықәса ахь.
- Лаҵара 1 инаркны ԥхынгәы 31, 2020 шықәса рҟынӡа аррамаҵурахьы инаԥхьазааит 18-27 шықәса зхыҵуа Аԥсны атәылауаа 330-ҩык.
- Зыррамаҵура аҿҳәара нҵәахьоу ԥхьатәара ишьҭызааит.
- Аԥсны Аҳәынҭқарра Аминистрцәа реилазаара, ақалақьқәеи араионқәеи рхадацәа аррамаҵура иадҳәалоу ауснагӡатәқәа зегьы ишақәнагоу еиқәдыршәааит.
Иара убас шәаԥхьар ҟалоит: